**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**“Коми Республикаын транспорт средствояс**

**техническӧя видлалан юкӧнын ӧткымын юалӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья.** Пыртны “Коми Республикаын транспорт средствояс техническӧя видлалан юкӧнын ӧткымын юалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2011, 55 №, 1666 ст.; 2012, 71 №, 1846 ст.; 2015, 7 №, 73 ст.; 2018, 10 №, 167 ст.; 2020, 7 №, 88 ст.) татшӧм вежсьӧмъяс:

1. Водзкывйӧ содтыны татшӧм сюрӧса мӧд абзац:

“Тайӧ Оланпасын вӧдитчан кыввежӧртасъясӧн вӧдитчӧны вежӧртасъясын, кутшӧмъясӧс урчитӧма “Транспорт средствояс техническӧя видлалӧм йылысь да Россия Федерацияса торъя оланпастэчас актъясӧ вежсьӧмъяс пыртӧм йылысь” Федеральнӧй оланпасӧн да Россия Федерацияса мукӧд нормативнӧй инӧда актӧн.”.

2. 1 статьяса 3 пункт гижны тадзи:

“3) Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн урчитӧм мукӧд уджмог.”.

3. 2 статьяса 1 юкӧнӧ содтыны татшӧм сюрӧса 32 да 33 пунктъяс:

“32) транспорт средствояс техническӧя видлалӧмысь медпозяна мынтысян мындаясӧ да бумага вылын диагностика карталысь дубликат сетӧмысь мынтысян мындаясӧ кутчысьӧм бӧрся дінмуын канму контроль (дӧзьӧр) збыльмӧдӧм вылӧ уполномочитӧм Коми Республикаса олӧмӧ пӧртысь власьт органӧс урчитӧм;

33) транспорт средствояс техническӧя видлалӧмысь медпозяна мынтысян мындаясӧ да бумага вылын диагностика карталысь дубликат сетӧмысь мынтысян мындаясӧ кутчысьӧм бӧрся дінмуын канму контроль (дӧзьӧр) йылысь положение вынсьӧдӧм;”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Веськӧдлан котырлы лӧсьӧдӧны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

51-РЗ №